नेपाल का प्रशासनिक विभाजन

**[[नेपाल|संघीय लोकतान्त्रिक गणतन्त्र नेपाल]]** एक छोटा देश है जो दक्षिण एशिया में भारत और चीन के बीच में स्थित है। यह देश पूरी तरह से स्थलरुद्ध है। 
## नया प्रणाली
२०१५ में जारी किया गया नये संविधान को ध्यान में रखते हुए १० मार्च २०१७ को नेपाल सरकार ने ७४४ स्थानीय शाषण प्रणाली को अपनाया। पुराने सभी नगरपालिकाओं और ग्राम विकास समिति (जो संख्या में 3900 थें) को निरस्त करते हुए सिर्फ ७४४ नये नगरपालिकाओं और गांवो को मंजूरी दी। पुराने सभी ७५ जिला विकास समिति को भी नये ७५ जिला समन्वय समिति में तब्दील कर दिया। जिला समन्वय समिति के पास अब उतनी शक्ति भी नही रहेगी जितनी जिला विकास समिति के पास थी। इस नए संविधान के विरोध में अनाधिकारिक नाकाबंदी हुई।

नेपाल कुछ इस तरह से प्रशासनिक विभागों में विभाजित है;

### नेपाल के प्रदेश

20 सितंबर 2015 के अनुसार नेपाल को भारतीय राज्य प्रणाली की तरह ही सात राज्यों (प्रदेशों) में विभाजित किया गया है। नये संबिधान के अनुसूची 4 के अनुसार मौजूदा जिलों को एक साथ समूहों में गठित कर इन्हें परिभाषित किया गया है और दो ऐसे भी जिलें थे जिन्हें तोड़कर दो अलग-अलग राज्यों में गठित किया गया।

संविधान की धारा 295 (ख) के अनुसार प्रदेशों का नामाकरण सम्वन्धित प्रदेश के संसद (विधान सभा) में दो तिहाई बहुमत से होने का प्रावधान है।
### नेपाल के प्रदेश

### नेपाल के जिले

२० सितम्बर २०१५ को जारी संविधान से पहले के अनुसार नेपाल में ७५ जिले हैं। २०१५ में संविधान जारी होने के बाद ७५ जिलों को ७ प्रदेशों में बांटा गया है। बंटवारे में ३ जिलों को दो-दो हिस्सों में तोड़कर प्रदेशों में शामिल करने की बात कही गई है, इस तरह नेपाल में ३ और नए जिले बनेंगे इस तरह नेपाल में कुल ७८ जिले हो जाएंगे।

नेपाल में जिले (नेपाली:जिल्ला) द्वितीय स्तर के प्रशासनिक विभाग हैं, जो प्रदेशों में विभाजित हैं। नेपाल में अब ७८ जिले होंगे जो ७ प्रदेशों में व्यवस्थित हैं। प्रत्येक जिला जिला समन्वय समिति के अधीन प्रशासित हैं।

### नेपाल के नगरपालिकायें

नेपाल में जिले नगरपालिकाओं और ग्रामपालिकाओं में बंटे हुए हैं। शहर या नगर ही नेपाल में नगरपालिका होते हैं, जो सरकार द्वारा निर्धारित न्यूनतम मानदंड प्राप्त कर चुके होते हैं। इन मानदंडों में एक निश्चित जनसंख्या, आधारिक संरचना और राजस्व शामिल होते हैं। वर्तमान में नेपाल में २६३ नगरपालिकायें हैं।
### नेपाल के ग्रामपालिकायें

सरकार द्वारा निर्धारित एक निश्चित जनसंख्या, आधारिक संरचना या राजश्व वाले मानदंड को प्राप्त नहीं कर सकने के कारण ऐसे क्षेत्रों को ग्रामपालिका के अधीन रखा गया है। नेपाल में ऐसे ४८१ क्षेत्र हैं जिन्हें ग्रामपालिका के तहत रखा गया है।

## पुरानी प्रणाली
२०१५ से पहले तक प्रशासनिक तौर पर नेपाल ५ विकास क्षेत्रों, १४ अंचलों तथा ७५ जिलों और कई गाविस (गाँव विकास समिती), शहर और नगरपालिकाओं में विभाजित था।
नेपाल कुछ इस तरह से प्रशासनिक विभागों में विभाजित है;

### नेपाल के विकास क्षेत्र

नेपाल को प्रशासनिक रूप से ५ विकास क्षेत्रों में बाँटा गया था। 

### नेपाल के अंचल

नेपाल का एक विकास क्षेत्र कई अंचलों में बँटा होता था। कुल मिलाकर पुरा नेपाल 14 अंचलों में बँटा हुआ था। 

### नेपाल के जिले

नेपाल में २० सितम्बर २०१५ को संविधान जारी होने से पहले तक कुल मिलाकर ७५ जिले थें। 

### नेपाल के नगरपालिकायें
नेपाल के सभी ७५ जिले नगरपालिकाओं और ग्राम विकास समितियों में बंटे होते थें। हर जिले में कम से कम एक नगरपालिका होता था। नए संविधान के आने के बाद नगरपालिकाओं की संख्या बढ़ गई। नगरपालिकायें ३ तरह के होते थें; महानगरपालिकाएँ, उपमहानगरपालिकाएँ और नगरपालिकायें।
### नेपाल के ग्राम विकास समिति

ग्राम विकास समिति नेपाल के प्रशासन का सबसे निम्न निकाय था। नया संविधान आने से पहले तक नेपाल में ३,८०८ गांव विकास समितियाँ होती थीं।

## प्राकृतिक विभाजन
नेपाल भौगोलिक रूप से या प्राकृतिक रूप से तीन भागों में विभाजित हैः
*हिमालय
*पहाड़
*तराई
श्रेणी:नेपाल